Άγιος Γάιος (Παξοί)

Ο Άγιος Γάιος, ο οποίος εορτάζεται στους Παξούς, αναφέρεται ότι ήταν ένας από τους δυο πιστούς που βάπτισε ο Απόστολος Παύλος στην Κόρινθο.

Ο Γάιος αναφέρεται αφενός στην προς Ρωμαίους επιστολή του αποστόλου Παύλου ως ο άνθρωπος  που τον φιλοξένησε στην Κόρινθοπρος Ρωμαίους, Απόστολος Παύλος, κεφ. ΙΣΤ', στιχ. 23-24 ο ΠαύλοςΓράφει: "... Ασπάζεται υμάς Γάιος ο ξένος μου και της εκκλησίας όλης ..." και αφετέρου, στην Α' προς Κορινθίους όπου ο Απόστολος Παύλος αναφέρει ότι βάπτισε στην Κόρινθο τον Κρίσπο και τον Γάιο,Α' προς Κορινθίους επιστολή του Αποστόλου Παύλου, κεφ. Α' στίχοι 14-15: «Ευχαριστώ τω Θεώ ότι ουδένα υμών, εβάπτισα ει μη Κρίσπον και Γάιον» («Ευχαριστώ τον Θεό ότι κανένα απ΄εσάς δεν εβάπτισα εκτός από τον Κρίσπο και τον Γάιο».

Η παράδοση των Παξών αναφέρει ότι ο Κορίνθιος μαθητής του Αποστόλου Παύλου Γάιος (άλλοι αναφέρουν και τον Κρίσπο) κήρυξαν το χριστιανισμό στο νησί και ότι ο Γάιος (ή και ο Κρίσπος) πέθαναν εκείΠαξός και Αντίπαξος, Ludwig Salvator, archduke of Austria Ludwig Salvator , Anastasios P . Mitsiales, (1905), η μετάφραση στα ελληνικά, σελ. 163, 176. Από τον Γάιο, έλαβε το όνομά της και η πρωτεύουσα του νησιού ΓάιοςΔημήτριος Π. Κόνταρης, Ο Άγιος Γάιος και η ονομασία της  πρωτεύουσας του νησιού μας, Γάιος, σελ. 57-69 στο «Η Εκκλησία των Αγίων Αποστόλων Γαΐου - Παξών», 1995 . Αναφέρεται δε ότι ο Γάιος, είναι θαμμένος κάτω από το Άγιο Βήμα του ναού των Αγίων Αποστόλων () του Γαίου Παξών.

Στο σημαντικό έργο του Λουδοβίκου-Σαλβατόρ αρχιδούκα της Αυστρίας «Παξός και Αντίπαξος» του 1887 αναφέρεται, ότι στο ναό των Αγίων Αποστόλων αριστερά είναι «οι ξύλινοι μετά του αετώματος βωμοί των Αγίων Πέτρου και Παύλου και αριστερά των Αγίων Γαΐου και Κρίσπου, οίτινες κατά την παράδοσιν εκεί ετάφησαν». Στην εικόνα των Αγίων Αποστόλων Γαΐου και Κρίσπου που βρίσκεται στο ναό, αφιερωμένη το 1858, αναφέρεται ότι ο «Απόστολος Γάιος εορτάζει τας 5 Νοεμβρίου» ενώ για τον Κρίσπο: «Ο Απόστολος Κρίσπος εορτάζει 30 Ιουλίου».

Ο Δ. Κόνταρης αναφέρει, ότι η μνήμη του Αγίου Γαΐου καθιερώθηκε από το 1985 να εορτάζεται μαζί με τους Αποστόλους Πέτρο και Παύλο στις 29 Ιουνίου και να γίνεται λιτανεία της εικόνας του Δημήτριος Π. Κόνταρης, Ο Άγιος Γάιος και η ονομασία της  πρωτεύουσας του νησιού μας, Γάιος, σελ. 19 στο «Η Εκκλησία των Αγίων Αποστόλων Γαΐου - Παξών», 1995Λιτανεία του Αγίου Γάιου στους Παξούς, 30 Ιουνίου 2015

 Δείτε επίσης 
 Παξοί 

Αναφορές

Κατηγορία:Άγιοι της Ορθόδοξης Εκκλησίας
Κατηγορία:Παξοί